Navarra Suma talde parlamentarioari atxikitako foru parlamentari Marta Álvarez Alonso andreak galdera egin du Estatuak autonomia-erkidegoetako gizarte-zerbitzuetarako duen 300 milioiko aparteko funtsari buruz (10-20/PES-00270). Hona Nafarroako Gobernuko Eskubide Sozialetako kontseilariak informatzeko duena:

Parlamentariak bere galderan aipatzen duen bezala, COVID-19aren eragin ekonomiko eta sozialari aurre egiteko ezohiko premiazko neurriei buruzko martxoaren 17ko 8/2020 Errege Lege Dekretuan xedatutakoa aplikatuz, Estatuak 300 milioiko aparteko funtsa ezarri zuen autonomia-erkidegoetako gizarte-zerbitzuetarako. Zenbateko horren % 1,5, 4,5 milioi euro, Nafarroara bideratu dira.

*1. Noiz jaso ziren funts horiek Estatutik?*

2020ko apirilaren 24an.

*2. 4,5 milioi horietatik, zenbat bideratu da Nafarroako egoitzetara? Funts horiek zein kontzeptutarako erabili diren xehakatzeko eskatzen dugu.*

Nafarroako egoitzetarako zenbatekoa 1.998.000 eurokoa da.

|  |  |
| --- | --- |
| **Izena** | **Zenbatekoa** |
| COVID-19a. Itundutako plazen kostua egokitzea absentismoagatik  | 1.100.000 euro |
| COVID-19a. Egoitza-zentro soziosanitarioetarako langile gehiago jartzea | 600.000 euro |
| COVID-19a. Behin-behineko bitarteko baliabideak sortzea | 298.000 euro |

*3. Noiz ordaindu zaie Nafarroako egoitzei Nafarroako egoitzetara bideratzekoa zen funts horren zenbatekoa? Ordaintzeko ebazpenaren edo ebazpenen kopia eskatzen dugu.*

Ordainketa martxotik egiten joan da, etenik gabe (egoitzek gastua justifikatu ondoren).

Departamentu honetan jasota daude egindako ordainketa-ebazpen guztiak, eta ez dago eragozpenik haiek zuri bidaltzeko, baldin eta dokumentazio-eskaera hori arauzko bideen bidez egiten bada.

*4. Eskatu al du Estatuak justifikatzeko aparteko funtsetik jasotako 4,5 milioi euroak zertarako erabili diren?*

*Justifikazio-errekerimenduaren eta, hala badagokio, egindako justifikazioaren kopia eskatzen da.*

Funts horien deialdian adierazten da nola eginen den proiektuen bilakaeraren eta gauzatzearen ebaluazioa: *“Hiruhileko txostenek ekainaren 30eko, irailaren 30eko eta abenduaren 31ko egoerari buruzko informazioa jasoko dute, eta horiek aurkezteko gehieneko data* ***uztailaren 31, urriaren 31*** *eta* ***urtarrilaren 31*** *izanen da, hurrenez hurren. Hiruhileko txostenetan bildutako informazioa metagarria da, eta, beraz, bigarren txostenean, funtsaren kudeaketa/exekuzioaren egoera irailaren 30ean nola dagoen azaltzen duten datuak irauliko dira eta, horrenbestez, hirugarren hiruhilekoko txostenean jasotako aldagaien datuak bat etorriko dira ondoren Ezohiko Gizarte Funtsaren Betearazpenaren Azken Memoriarako Fitxara helarazten diren datuekin.”*

Adierazitako epeak betez, orain arte bi txosten egin dira (uztailaren 31n eta urriaren 31n) Nafarroako proiektu bakoitzeko (5 proiektu).

Berezko errekerimendurik ez dago. Ministerioak mezu elektroniko bat baino ez du bidaltzen, eta horren bidez on line formulario ofizialaren esteka eransten da, betetzeko.

Departamentu honetan jasota daude egindako justifikazio guztiak, eta ez dago eragozpenik haiek zuri bidaltzeko, baldin eta dokumentazio-eskaera hori arauzko bideen bidez egiten bada.

Hori guztia jakinarazten dizut Nafarroako Parlamentuko Erregelamenduaren 194. artikulua betez.

Iruñean, 2020ko azaroaren 20an

Eskubide Sozialetako kontseilaria: María Carmen Maeztu Villafranca